REFERAT CONSTATATOR

**privind încetarea de drept, ca urmare a demisiei, a mandatului de consilier judeţean ,**

**respectiv a mandatului de vicepreședinte al Consiliului Județean Satu Mare**

**ale domnul Govor Mircea Vasile**

Având în vedere demisia din calitatea de consilier județean și implicit din cea de vicepreședinte al Consiliului Județean Satu Mare din partea Partidului Social Democrat a domnului Govor Mircea Vasile, înregistrată la Consiliul Judeţean Satu Mare sub nr. 28981/23.12.2024, anexată prezentului referat constatator,

raportat laprevederile art. 204 alin. (2) lit.a), alin.(3), alin.(6), alin.(7), alin. (10) și alin.(17) corroborate cu art.205 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, în conformitate cu care:

*,, Art. 204**(2)* ***Calitatea*** *de consilier local, respectiv cea* ***de consilier judeţean încetează de drept înainte de expirarea duratei normale a mandatului, în următoarele cazuri****:*

1. ***Demisie"***

*(3)* ***Data încetării de drept a mandatului****,* ***în cazurile enumerate la alin. (2) lit. a)****, c) - f) şi l),* ***este data apariţiei evenimentului*** *sau a împlinirii condiţiilor care determină situaţia de încetare, după caz.*

*(6)* ***În situaţiile prevăzute la alin. (2) lit. a****), c) - f) şi l)* ***constatarea încetării de drept a mandatului de consilier local sau de consilier judeţean, precum şi vacantarea locului de consilier local sau de consilier judeţean se realizează printr-o hotărâre de constatare a autorităţii deliberative respective, la propunerea*** *primarului ori, după caz, a* ***preşedintelui consiliului judeţean*** *sau a oricărui alt ales local,* ***adoptată în prima şedinţă desfăşurată după apariţia evenimentului****. Hotărârea autorităţii deliberative este comunicată de îndată judecătoriei competente să valideze mandatul supleantului, în condiţiile art. 122, precum şi consilierului local.*

*(7) Consiliul local, respectiv* ***consiliul judeţean are obligaţia de a adopta hotărârea prevăzută la alin. (6)******în termen de 30 de zile de la introducerea pe proiectul ordinii de zi*** *a referatului constatator semnat de primar şi de secretarul general al unităţii/subidiviziunii administrativ-teritoriale ori de preşedintele consiliului judeţean şi de secretarul general al judeţului, după caz, cu privire la una dintre situaţiile prevăzute la alin. (2) lit. a), c) - f) şi l). În termen de maximum 10 zile de la expirarea termenului stabilit pentru consiliul local, respectiv pentru consiliul judeţean, constatarea încetării mandatului, precum şi vacantarea locului de consilier local sau de consilier judeţean se realizează de către prefect prin ordin, în baza referatului constatator comunicat de către secretarul general al unităţii/subidiviziunii administrativ-teritoriale, în situaţia neadoptării acestei hotărâri de către consiliul local sau consiliul judeţean, după caz.*

*(10)* ***Hotărârea consiliului are la bază, pentru situaţiile prevăzute la alin. (2) lit. a),*** *c) - f), h) şi l),* ***un referat constatator, întocmit în maximum 3 zile de la apariţia evenimentului şi semnat de*** *primar şi de secretarul general al comunei, al oraşului sau al municipiului/subdiviziunii municipiului, respectiv de* ***preşedintele consiliului judeţean şi de secretarul general al judeţului. Referatul este însoţit de acte justificative.***

*(17)* ***Încetarea mandatului*** *de consilier local, respectiv* ***de consilier judeţean, în cazul demisiei, se constată în prima şedinţă a consiliului desfăşurată după apariţia evenimentului******şi în baza demisiei scrise înaintate*** *secretarului general al unităţii/subdiviziunii administrativ-teritoriale, primarului, preşedintelui de şedinţă,* ***preşedintelui consiliului judeţean,*** *după caz. Hotărârea consiliului prin care se ia act de demisie şi se declară vacant locul consilierului local, respectiv judeţean, se comunică de îndată judecătoriei competente să valideze mandatul supleantului, în condiţiile art. 122.*

*Art.205* ***Încetarea mandatului de vicepreşedinte al consiliului judeţean, precum şi de viceprimar ca urmare a încetării mandatului de consilier***

*(1) Încetarea mandatului de consilier, în condiţiile art. 204 alin. (2), are ca efect încetarea de drept, la aceeaşi dată, şi a mandatului de vicepreşedinte al consiliului judeţean, respectiv de viceprimar.”,*

**SE CONSTATĂ** faptul că sunt întrunite condiţiile legale pentru iniţierea proiectului de hotărâre privind constatarea încetării de drept, prin demisie, a mandatului de consilier judeţean, respectiv a mandatului de vicepreședinte al Consiliului Județean Satu Mareale domnului Govor Mircea Vasile, ales pe Lista de consilieri județeni a **Partidului Social Democrat**, ca urmare a alegerilor locale desfășurate la data de 09.06.2024, mandatul de consilier județean fiind validat prin Încheierea civilă nr. 245/D/CC/17.10.2024 pronunțată de Tribunalul Satu Mare în dosar nr.1959/83/2024 (rămasă definitivă prin Decizia civilă nr.1131/2024-A din 25.10.2024 pronunțată de Curtea de Apel Oradea), iar mandatul de vicepreședinte fiind dobândit ca urmare a adoptării Hotărârii Consiliului Județean Satu Mare nr. 165/25.10.2024.

Proiectul de hotărâre mai sus amintit urmează a fi supus dezbaterii consiliului județean în prima ședință ce va fi convocată după data apariției evenimentului.

**PREȘEDINTE, SECRETAR GENERAL AL JUDEȚULUI,**

Csaba Pataki Mihaela Elena Ana Crasnai

Red.T.A.F./ 5 ex.